**Anotimpurile ...**

*Popa Alexandru-Iosif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primăvara când apare,

Totul renaște, prinde culoare --

Flori, păsări, copaci, copii --

Mai vesel de-atât nu poți fi!

În sezonul estival,

Toată lumea e "pe val",

Căci vara-nseamnă vacanță,

Căldură, amintiri, speranță.

Toamna, frunzele-ngălbenesc,

Păsările ne părăsesc,

Iar strugurii se culeg -- ciorchin --

Pentru a face must și vin.

Iarna totu'-n alb învelește

Și familiile le reunește,

Că aduce multe sărbători

Și sporturi pentru ... amatori.

Practic, fiecărui anotimp

I se acordă trei luni timp

Să-și arate simbolurile,

Farmecul și ... rolurile.

AVRIG, 12.02.2016